་སྲིད་དང་། །མི་དང་བདུད་
རྩིའི་ཟས་ཅན་འོ་མའི་མཚོར། །གསེར་མདོག་བླ་གོས་མདངས་ཀྱིས་བཀྲ་བ་དང་། །མངོན་ཤེས་
ལུས་མ་རྫོགས་པ་དེ་སྲིད་དུ། །ངང་པའི་རྒྱལ་པོར་འཚང་མི་རྒྱའོ་ཞེས། །དམ་བཅའི་རྔ་ཆེན་
བསྒྲགས་ལ་ཕྱག་འཚལ་ལོ། །ཉམས་དགའི་ཞིང་མཆོག་བདུད་རྩིའི་ཆུ་གཏེར་དེར། །ཡིད་འོང་
གདུལ་བྱ་ངང་པའི་ཁྱུ་ལྡིང་བ། །ཡང་དག་ཉིད་དུ་ངེས་པར་མ་གྱུར་དང༌། །རྒྱལ་བ་སྟོན་པ་དེ་ཡི་
སྐུ་ཚེ་དང༌། །ཉན་ཐོས་འདུས་པའི་ཚོགས་ཀྱི་ཚད་དང་ནི། །ཞིང་དེའི་ལུས་ཅན་ཡོངས་ཀྱི་ཚེ་ཚད་
དང་། །རྒྱལ་དེའི་འོད་ཟེར་ཚད་དང་ལྡན་དེ་སྲིད། །དེ་ལྟར་དམ་བཅས་དེ་ལ་ཕྱག་འཚལ་ལོ། །
ཉེས་སྤྱད་མགྲིན་པའི་རྫ་རྔ་བརྡུང་བྱེད་པའི། །ལུས་ཅན་ངང་མོའི་རོལ་རྩེད་མ་སྤངས་པ།
སྲིད་ཞིང་དེ་ངང་པའི་རྒྱལ་པོ་ཡི། །ཚངས་པར་སྤྱོད་པའི་ཡིད་བཞིན་མཚོ་མིན་ཞིང་། །རང་ཉིད་
མངོན་སངས་རྒྱས་པའི་མཚན་དང་ནི། །དེ་ལ་བསྔགས་པའི་བསྟོད་དབྱངས་མེ་ཏོག་ཕྲེང་། །ཕྱོགས་
བཅུའི་རྒྱལ་བས་མི་འཛིན་དེ་སྲིད་དུ། །དེ་ལྟར་དམ་བཅས་དེ་ལ་ཕྱག་འཚལ་ལོ། །རང་ཉིད་རྣམ་
སངས་རྒྱས་པའི་རྒྱལ་བ་དེའི། །མཚན་བཟང་གསེར་གྱི་ཨུཏྤལ་ཕྲེང་བ་ནི། །ཞིང་གཞན་གནས་
པའི་བཞིན་བཟང་གང་དག་གི །རབ་མཛེས་རྣ་བའི་རྒྱན་དུ་འཆང་དེ་དག།འཆི་བའི་དུས་ལ་བབ་ཚེ་
རྒྱལ་བ་དེ། །འཁོར་ཚོགས་རྒྱ་མཚོའི་སྤྲིན་དཔུང་མཐུག་པོའི་དབུས། །གསལ་བར་མི་མཐོང་དེ་
སྲིད་དེ་ལྟ་ཞེས། །དེ་ལྟར་དམ་བཅས་དེ་ལ་ཕྱག་འཚལ་ལོ། །ཞིང་དེར་སྐྱེས་པའི་ལུས་ཅན་ངང་
མོ་ཀུན། །མཚན་མཆོག་སུམ་ཅུ་གཉིས་ཀྱི་མུ་ཏིག་གི །རིན་ཆེན་རྒྱན་ཕྲེང་མ་བཏགས་དེ་སྲིད་
དང་། །ཞིང་མཆོག་བདུད་རྩིའི་ཆུ་གཏེར་ཡིད་འོང་དེའི། །སྙན་གྲགས་རྔ་སྒྲ་ཐོས་པས་ཞིང་བཟང་
201

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དེར། །འགྲོ་འདོད་ཡིད་ཀྱི་གཤོག་རྩེ་འདེགས་བྱེད་པ། །ཀུན་ཀྱང་ངང་གིས་སྐྱེ་བར་འགྱུར་དེ་སྲིད། །
དེ་ལྟར་དམ་བཅས་དེ་ལ་ཕྱག་འཚལ་ལོ། །རང་ཉིད་རྫོགས་སངས་རྒྱས་པའི་ཞིང་མཆོག་དེར།
སེམས་དཔའ་གང་དག་ཀུན་ཏུ་བཟང་པོ་ཡི། །སྤྱོད་པ་ངེས་པར་འབྱུང་རྣམས་མ་གཏོགས་པ། །
སེམས་ཅན་ཐམས་ཅད་བླ་མེད་བྱང་ཆུབ་ཏུ། །སྐྱེ་བ་གཅིག་གིས་ཐོགས་པར་མ་གྱུར་དང་། །ཇི་
སྲིད་སོ་སོར་རིག་བཞི་མ་ཐོབ་པ། །དེ་སྲིད་མངོན་པར་འཚང་མི་རྒྱའོ་ཞེས། །དེ་ལྟར་དམ་བཅས་
དེ་ལ་ཕྱག་འཚལ་ལོ། །ཞིང་དེའི་རྒྱལ་བའི་སྲས་རྣམས་ཞིང་གཞན་གྱི། །རྒྱལ་ལ་མཆོད་པའི་ཡོ་
བྱད་ཇི་སྙེད་པ། །བསམས་མ་ཐག་ཏུ་ཆར་བཞིན་འབབ་འགྱུར་ཞིང་། །ཉིན་རེ་བཞིན་ཡང་མཆོད་
པར་སེམས་བསྐྱེད་པ། །དེ་ཚེ་ཕྱོགས་བཅུའི་སངས་རྒྱས་དེ་དག་གིས། །མཆོད་པའི་དངོས་
ཐུགས་བརྩེས་ཉེར་བཟུང་སྟེ། །ཇི་སྲིད་བཞེས་པར་མ་གྱུར་དེ་སྲིད་དུ། །དེ་ལྟར་དམ་བཅས་དེ་ལ་
ཕྱག་འཚལ་ལོ། །ཞིང་དེར་སྐྱེས་པའི་ལུས་ཅན་ཐམས་ཅད་ཀྱང་། །རྡོ་རྗེ་ལྟ་བུར་སྲ་བའི་ལུས་
བཟང་དང་། །རྒྱན་གྱི་ཁྱད་པར་ལྷ་ལས་ཕུལ་བྱུང་དང་། །རྣམ་ཀུན་མཁྱེན་པའི་ཆོས་ཀྱི་བཀའ་
མཆིད་དང་། །སྟོང་ཕྲག་དྲུག་བརྒྱའི་ཚད་ལྡན་བྱང་ཆུབ་ཤིང་། །འཚལ་བའི་དགེ་རྩ་ཀུན་གྱིས་མ་
ཐོབ་པ། །དེ་སྲིད་ཞིང་དེར་འཚང་མི་རྒྱའོ་ཞེས། །དེ་ལྟར་དམ་བཅས་དེ་ལ་ཕྱག་འཚལ་ལོ། །ཞིང་
གཞན་གནས་པའི་སེམས་ཅན་གང་དག་གིས། །བདག་གི་མིང་ཙམ་ཐོས་ནས་དད་བྱེད་པ། །དེ་
དག་ཀུན་ཀྱང་བྱང་ཆུབ་སྙིང་པོའི་བར། །བུད་མེད་དངོས་པོར་ནམ་ཡང་མི་སྐྱེ་ཞིང་། །གཟུགས་
དང་དབང་པོ་ཀུན་ཚང་ཚངས་པར་སྤྱོད། །ལྷ་དང་བཅས་པའི་འཇིག་རྟེན་གྱིས་མཆོད་པར། །ཇི་
སྲིད་མ་གྱུར་དེ་སྲིད་དེ་ལྟ་ཞེས། །དེ་ལྟར་དམ་བཅས་དེ་ལ་ཕྱག་འཚལ་ལོ། །ཞིང་དེར་སྐྱེས་མ་
ཐག་ཏུ་སེམས་ཅན་རྣམས། །བསམ་གཏན་གསུམ་པར་ཞུགས་པའི་དགེ་སློང་གི །བདེ་བ་ལས་
ལྷག་མ་ཐོབ་དེ་སྲིད་དུ། །འཚང་མི་རྒྱ་ཞིང་བྱང་ཆུབ་སེམས་དཔའ་རྣམས། །སངས་རྒྱས་ཞིང་གི་
བཀོད་པ་ཕུན་ཚོགས་པ། །དེ་མ་ཐོབ་དང་ཇི་ལྟར་ཉན་ཐོས་བཞིན། །དམ་ཆོས་སྒྲ་དབྱངས་མི་
འབྱུང་དེ་སྲིད་དུ། །དེ་ལྟར་དམ་བཅས་དེ་ལ་ཕྱག་འཚལ་ལོ། །ཞིང་གཞན་གནས་པའི་བྱང་ཆུབ་
སེམས་དཔའ་ཡིས། །རང་ཉིད་རྣམ་སངས་རྒྱས་པའི་མཚན་ཐོས་པས། །ཏིང་འཛིན་སྒོ་མང་ཐོས་
པར་གྱུར་པ་དང་། །བྱང་ཆུབ་སྤྱོད་ལ་དད་པར་གྱུར་བ་དང༌། །བཟང་པོའི་རིགས་སུ་རྟག་པར་སྐྱེ་བ་
202

བདེ་བ་ཅན་གྱི་ཞིང་གི་བཀོད་པ་དང་། སྨོན་ལམ་རྣམ་པར་དག་པ་མདོ་དང་རྗེས་སུ་མཐུན་པ་པདྨ་དཀར་པོའི་ཕྲེང་བ།
དང་། །མི་སྐྱེའི་ཆོས་ལ་བཟོད་པ་ཐོབ་པ་དང་། །སངས་རྒྱས་ཆོས་ལ་མི་ལྡོག་མིན་དེ་སྲིད།
ལྟར་དམ་བཅས་དེ་ལ་ཕྱག་འཚལ་ལོ། །དེ་ལྟར་སྙིང་སྟོབས་འགྲོས་ཀྱིས་འགྱིང་སྒེག་པའི། །རྩལ་
ལྡན་ཆོས་ཀྱི་འབྱུང་གནས་ངང་པའི་དབང་། །སྨོན་ལམ་ལི་ཁྲིའི་ཐིག་ཕྲེང་མ་ཉམས་ཤིང་། །དམ་
ཆོས་མགྲིན་པའི་དྲིལ་ཆེན་བསྒྲགས་བཞིན་དུ། །ཕྱིན་དྲུག་བདུད་རྩིའི་རྒྱ་མཚོ་རབ་ཡངས་པར། །
རོལ་ཞིང་རྩེ་བའི་དགའ་སྟོན་མཐར་ཕྱིན་ནས། །ད་ལྟ་བདེ་བ་ཅན་ཞེས་སྙན་སྒྲོགས་པའི། །ཞིང་
དེར་རྫོགས་སངས་རྒྱས་ལ་ཕྱག་འཚལ་ལོ། །ཁྱོད་སྐུའི་བརྗིད་པ་བྱི་རུའི་ལྷུན་པོ་ལ་འགོངས་ཤིང་། །
ཁྱོད་ཞལ་རྒྱས་པས་ཉི་མ་འབུམ་གྱི་གཟི་མདངས་འཕྲོག།དཀྱུས་རིངས་སྤྱན་གྱིས་པདྨ་དམར་པོའི་
དྲེགས་འཇོམས་པས། །དཔལ་ལྡན་རྒྱལ་བ་འོད་དཔག་མེད་ཅེས་གྲགས་གསལ་བ། །རྣམ་
སངས་རྒྱས་ནས་ད་ལྟ་བསྐལ་ཆེན་བཅུར་ལོངས་ཤིང༌།
།ད་དུང་གྲངས་མེད་བཞུགས་པ་དེ་ལ་
ཕྱག་འཚལ་ལོ། །ཞིང་གཞན་དག་ན་བྱང་སེམས་མཛད་པས་དུས་འདའ་ཞིང་། །ཞིང་དེར་རྒྱལ་
བ་འོད་དཔག་མེད་ཀྱི་རྒྱལ་ཚབ་ཏུ། །མངོན་པར་རྫོགས་སངས་རྒྱ་བར་དམ་བཅའ་བརྟན་མཛད་
པའི། །སྤྱན་རས་གཟིགས་དབང་ཐུགས་རྗེ་ཆེ་ལ་ཕྱག་འཚལ་ལོ། །ལ་ལར་སངས་རྒྱས་མང་པོའི་
མཛོད་འཛིན་སེམས་དཔའི་ཚུལ། །གཞན་དུ་རིགས་རྣམས་ཀུན་གྱི་བདག་པོ་འཁོར་ལོ་བསྒྱུར། །
དེ་ལས་གཞན་དུ་གདུག་པ་ཅན་རྣམས་ཚར་གཅོད་མཛད། །ནམ་མཁའི་སྐུ་ཅན་མཐུ་ཆེན་ཐོབ་ལ་
ཕྱག་འཚལ་ལོ། །རྒྱལ་བ་སྟོན་པ་དེ་ཡི་འོད་དང་ནི། །སྐུ་ཚེའི་ཚད་དང་ཉན་ཐོས་འདུས་པའི་
ཚོགས། །ཕན་ཚུན་འགྲན་པ་བཞིན་དུ་འཕེལ་བ་ན། །ཚད་བཟུང་མེད་ཅེས་འདི་ན་རྒན་པོས་
གླེང༌། །སྣ་ཚོགས་རྒྱན་རྣམས་འཁྲོལ་བའི་སྔོ་སངས་མ། །ཆགས་ལྡན་ཀུན་གསལ་བུ་མོའི་གདོང་
པ་ཡིས། །འོད་དམར་སྐུ་མདོག་ཡིད་འཕྲོག་མཛའ་པོའི་གདོང་། །མཇལ་བར་ནུས་ཞེས་ལང་ཚོ་
ལྡན་རྣམས་སྨྲ། །ཁྱོད་ཀྱི་འོད་ཟེར་པདྨ་དམར་པོའི་མདངས། །མཐའ་ཡས་ཤེས་བྱའི་ཕ་མཐའ་
ལ་འགོངས་ན། །ཨིནྡྲ་ནཱི་ལའི་མདོག་ཅན་སྔོ་སངས་མའི། །ཟུར་མིག་ཁོར་ཡུག་མ་བརྒལ་དེ་ཀོ་
ཅི། །ཁྱོད་ཀྱི་སྐུ་ཚེའི་ཚད་དང་མཉམ་པ་ཡི། །དཔེ་གཞན་སུས་ཀྱང་བཙལ་བར་མ་ནུས་ན། །
ཉི་ཟླའི་མིག་ཅན་ཨནྡྷ་རྙིལ་གྱི་ནི། །ཤམ་ཐབས་བགོས་པའི་ན་ཆུང་འཇོ་སྒེག་མཁན། །སྔོ་སངས་
མ་དེའི་ཚེ་ཚད་གང་ཡིན་པ། །ཁྱོད་ཀྱི་སྐུ་ཚེའི་ཚད་ཀྱང་དེ་མིན་ནམ། །ཁྱོད་ཀྱི་ཉན་ཐོས་འདུས་
203

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
པའི་ཚད་གང་དེ། །ནམ་ཡང་གྲངས་ཀྱིས་བགྲང་བར་མི་ནུས་ན། །ཤེས་བྱའི་གྲངས་ལས་ཉུང་བ་
དེ་ཀོ་ཅི། །གྲངས་དེས་ཤེས་བྱའི་གྲངས་ལ་འགྲན་བཟོད་ན། །གྲངས་དེ་ཐམས་ཅད་མཁྱེན་པས་
མི་གཟིགས་ཅི། །གཟིགས་ན་གྲངས་དེ་མེད་པ་ངོ་མཚར་ཞེས། །རྟོག་གེ་སྨྲ་བའི་སྙན་ངག་མཁན་
པོ་རྣམས། །ཐེ་ཚོམ་བརྒྱ་བྱིན་གཞུ་ཡི་གུར་ན་གནས། །འོན་ཀྱང་ཡིད་གཉིས་ཟ་བས་དད་བྱེད་
ན། །ཞིང་དེར་སྐྱེས་ཀྱང་པདྨོའི་མངལ་ཉིད་དུ། །ལོ་གྲངས་ལྔ་བརྒྱར་འགོག་པའི་ཆང་གིས་མྱོས། །
དེ་ཕྱིར་ཐེ་ཚོམ་མེད་པར་ཕྱག་འཚལ་ལོ། །ཐེ་ཚོམ་བསལ་བས་ཕྱོགས་དེར་ཕྱག་བྱེད་ན། །ཞིང་
དེར་ཆུ་སྐྱེས་སེང་གེའི་ཁྲི་ཆེན་ལ། །དག་ཅིང་གསལ་བར་སྐྱེས་མ་ཐག་ཉིད་ནས། །ཆོས་ཀྱི་
དགའ་སྟོན་མྱོང་བ་དེ་ཡིན་ནོ། །དེ་ཕྱིར་རྒྱལ་བ་དེ་ཡི་སྨོན་ལམ་དང༌། །འགྲོ་བ་རྣམས་ཀྱི་རྨད་
བྱུང་བསོད་ནམས་ཀྱི། །བགོས་སྐལ་གྱིས་ཐོབ་ཐུགས་རྗེས་བསྒྲུབས་པའི་ཞིང་། །ཟག་མེད་བདེ་
བ་ཅན་ལ་ཕྱག་འཚལ་ལོ། །ངོ་མཚར་རྨ་བྱའི་གདུགས་མཛེས་ཇི་བཞིན་རྣམ་བཀྲའི་དངོས་ཀུན་
སྤྲུལ་རློམ་ཚངས་པས་ཀྱང་ནི་སྤྲུལ་མ་ནུས་ན་གཞན་འཕྲུལ་དབང་བྱེད་བདག་པོས་སྨོས་ཀྱང་ཅི་
འཚལ་དགེ་རྒྱས་བདེ་བ་བརྒྱ་ཕྲག་སྟོང་གི་ཁེངས་པ་འཕྲོག་བྱེད་ཟག་པ་མེད་པའི་བདེ་བ་ཅན།
ཡིད་འོང་སྨོན་ལམ་དང་ནི་ཐུགས་རྗེའི་ཉི་མ་འབུམ་གྱི་འོད་ཟེར་འཐུངས་པས་འོད་འབར་རིན་ཆེན་
མང་པོ་ཞུ་བའི་ཐིགས་པ་གཅིག་ཏུ་འཁྱིལ་བའི་ས་གཞི་མེ་ལོང་ངོས་ལྟར་མཉམ་ཞིང་མདངས་པས་
སྔོ་སངས་ཀུན་གསལ་དཔལ་མོའི་གོས་ཀྱི་མདངས་འཕྲོག་པ། །ཚོན་ཆེན་བརྒྱ་ཡི་མདངས་རབ་
བཀྲ་བའི་གསེར་གྱི་ཐིག་ཕྲེང་ཤེལ་གྱི་སྐུད་པ་ལ་དྲངས་མིག་མངས་རིས་སུ་བྲེས་པས་མཛེས་
མཚོན་སྣ་ཚོགས་ནོར་བུའི་ཕྲ་ཚོམ་ཉེར་སྤྲས་མནན་ན་སོར་བཞི་ཙམ་གྱིས་ནེམ་བྱེད་བཏེག་ན་དེ་
ཙམ་གྱིས་ཀྱང་འཕར་བར་བྱེད། །ཡངས་ཤིང་ཐ་གྲུ་ནམ་མཁའི་རྒྱ་ཁྱོན་དང་འགྲན་ཁོར་ཡུག་ཀུན་
ཏུ་གསེར་གྱི་ཕ་གུ་བརྩེགས་པའི་བ་གམ་མཐོན་པོས་བརྗིད་པའི་ཤེལ་དཀར་འཇམ་པོའི་ཁོར་ཡུག་
གིས་བསྐོར་བར་མཚམས་དག་ན་ཡིད་འོང་ཆུ་ཀླུང་སྟོང་ཕྲག་འབབ་པའི་འབབ་སྟེགས་བརྒྱ་ལྡན་
པ། །རྩེ་མོ་མཁའ་ལ་རེག་ཅིང་ལོ་མའི་གུར་ཁྱམས་དཔག་ཚད་བརྒྱ་བརྒྱར་ཁྱབ་པའི་ཨིནྡྲ་ནཱི་ལའི་
ཆུ་ཤིང་དང་ནི་ཨནྡྷ་རྙིལ་གྱི་ཏ་ལའི་ཕྲེང་བས་ཡོངས་བསྐོར་གསེར་གྱི་ཕྲེང་བས་བར་མཚམས་སྦྲེལ་
བའི་ངོས་ལ་མུ་ཏིག་ཆུན་འཕྱང་བ། །འབྱོར་ཞིང་ལོ་ལེགས་ཉམས་དགའ་ལྷ་དང་མི་རྣམས་ཀྱིས་
204

བདེ་བ་ཅན་གྱི་ཞིང་གི་བཀོད་པ་དང༌། སྨོན་ལམ་རྣམ་པར་དག་པ་མདོ་དང་རྗེས་སུ་མཐུན་པ་པདྨ་དཀར་པོའི་ཕྲེང་བ།
གང་གསེར་དངུལ་བཻཌཱུརྱ་དང་སྤྲུག་ཤེལ་མུ་ཏིག་དམར་པོ་རྡོ་ཡི་སྙིང་པོ་དག་སྟེ་རིན་ཆེན་བདུན་
ལས་གྲུབ་པའི་ལྗོན་ཤིང་གིས་གང་རྒྱལ་བ་ཉིད་ཀྱིས་སྤྲུལ་པའི་བྱ་རྣམས་གསུང་སྙན་སྒྲོགས།
ཕྱོགས་རྣམས་ཀུན་ཏུ་སེར་བུའི་ངད་ལྡང་ལྷ་ཡི་བདུག་སྤོས་གསར་པས་དབང་པོ་སིམ་བྱེད་རིན་
ཆེན་ལྗོན་པའི་མེ་ཏོག་དང་ནི་འབྲས་བུ་ས་ལ་བྲུལ་བས་གསེར་དངུལ་མུ་ཏིག་སོགས་ཀྱི་ཕྱེ་མ་བྲམ་
བུར་བརྡལ་བ་ཏ་ལ་བདུན་སྲིད་ཙམ་དུ་ཁེངས། །དུས་དུས་དག་ཏུ་སྤྲུལ་པའི་སྤྲིན་རུམ་ཁྲོད་ནས་
ལྷ་ཡི་རོལ་མོའི་འབྲུག་གི་རྔ་དབྱངས་སྙན་སྒྲོགས་སྤོས་ཆུ་དང་ནི་རིན་ཆེན་སྣ་བདུན་ཙན་དན་ཕྱེ་
མའི་ཆར་འབེབས་གདུགས་དང་རྒྱལ་མཚན་རྣམས་གཡོ་ཀ་ཙ་ལི་ཀའི་བླ་བྲེས་བཟང་པོས་རྣམ་
པར་བྲེས། །ཤེལ་དཀར་གདུགས་མཛེས་གསེར་གྱི་ཡུ་བ་ལ་བརྟེན་དངུལ་གྱི་དྲིལ་ཆུང་འཁྲོལ་
བའི་ནོར་བུའི་བསིལ་ཡབ་གཡོབ་པའི་ལྷ་ཡི་བུ་མོ་མཛེས་མ་དག་ཀྱང་ལག་གཉིས་བརྐྱང་ནས་གར་
བྱེད་རིན་ཆེན་མེ་ཏོག་ཅི་ཡང་འཐོར་ཞིང་ཙན་དན་དྲི་ཞིམ་ངང་གིས་ལྡང༌། །ཡུ་བའི་ཟོལ་ཅན་རྨ་
བྱའི་མགྲིན་པ་མཐོན་པོས་བཏེག་པའི་རིན་ཆེན་འདབ་མ་འབུམ་ལྡན་པདྨོའི་ཁྲི་ཆེན་དཔག་ཚད་
གཅིག་ནས་བཅུ་པའི་ཚད་ལྡན་དག་གི་བར་མཚམས་མེད་པར་ཁེངས་ཤིང་འོད་ཟེར་བྱེ་བ་སྟོང་
ཕྲག་སུམ་ཅུ་རྩ་དྲུག་རྣམ་པར་སྤྲོ། །འོད་ཀྱི་རྩེ་མོ་རེ་རེ་ལས་ཀྱང་སངས་རྒྱས་གསེར་གྱི་མདོག་ཅན་
མཚན་བཟང་ལྡན་པ་སྟོང་ཕྲག་སུམ་ཅུ་རྩ་དྲུག་རེ་རེ་གསལ་བར་བྱོན་ཏེ་འཁོར་ཚོགས་རྒྱ་མཚོའི་
ཚོགས་དང་ལྷན་ཅིག་ཕྱོགས་བཅུ་ཀུན་ཏུ་གཤེགས་ནས་སེམས་ཅན་ཀུན་ལ་དམ་ཆོས་སྟོན་པར་
མཛད། །ངོ་མཚར་ལྷ་ཡི་བདེ་བ་དང་ནི་གང་ལ་ཅི་དགའི་དཔལ་རབ་སྟེར་བྱེད་གཏིང་དུ་དཔག་
ཚད་བཅུ་གཉིས་ཟབ་པའི་རིན་ཆེན་དལ་གྱི་ཆུ་ཀླུང་འབུམ་ཕྲག་འཁྱིལ་ཞིང་འབབས་པའི་དབྱངས་
དང་དཔག་བསམ་ལྗོན་པའི་ངོས་ནས་གསེར་གྱི་དྲིལ་བུ་གཡེར་ཁ་འཁྲོལ་བའི་གསུང་སྙན་པོ།
འགྱུར་ཁུགས་སྟོང་གིས་ཚར་དུ་སྒྲེངས་པའི་དྲི་ཟའི་རྒྱུད་མངས་དག་ལ་ཅོ་འདྲི་བགྱིད་པའི་ཟབ་
གསལ་ཆོས་ཀྱི་རྔ་དབྱངས་ཡན་ལག་དྲུག་ཅུ་དང་ལྡན་པས། །རྣ་བའི་དབང་པོ་ཚིམ་བྱེད་ཏ་མ་ལ་
དང་རྒྱ་སྤོས་ཙན་དན་སྦྲུལ་གྱི་སྙིང་པོའི་དྲི་ཞིམ་གྱིས་བསྒོས་སྤོས་ཆུ་འཁྱིལ་པའི་མཚོ་ཆེན་པདྨ་
དཀར་པོའི་དྲྭ་བས་སྙོམ་པར་ཁེབས། ཁོལ་ཁོལ་དག་ན་ངང་པ་དང་ནི་ཁྲུང་ཁྲུང་བཞང་དང་ནེ་ཙོ་
ཁུ་བྱུག་ཀ་པིང་དང་ནི་རྨ་བྱའི་མགྲིན་སྙན་ཡིད་ཀྱི་སྐྱོ་བ་སངས་པར་བྱེད། །གཞན་ཡང་གང་ལ་ཅི་
1
205

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
འདོད་དེ་ནི་བསམ་པ་ཙམ་གྱིས་འབྱུང་སྟེ་འདོད་ལྡན་གཞན་འཕྲུལ་དབང་བྱེད་ཀྱིས་འགྲན་ག་ལ་
ནུས་ཏེ་ཟག་མེད་བདེ་བ་ཅན། །སྟོན་པ་དེ་ཡི་བྱང་ཆུབ་ཤིང་ནི་དཔག་ཚད་སྟོང་ཕྲག་དྲུག་བརྒྱའི་
དཔངས་ཀྱིས་མཐོ་བ་དང་ལྡན་དཔག་ཚད་བརྒྱད་བརྒྱར་ཡལ་གས་རྣམ་པར་ཁྱབ་ཅིང་རྩ་བ་དཔག་
ཚད་ལྔ་བརྒྱ་བ། །རྟག་པར་ལོ་མ་དང་ནི་མེ་ཏོག་འབྲས་བུ་ཆགས་པས་ཀུན་གྱི་ཡིད་འཛིན་ལྷ་དང་
མི་ཡི་ནོར་བུའི་ཕྲེང་བས་རྟག་ཏུ་གཡུར་ཟ་ལྡེམ་ཞིང་ནོར་བུ་འབར་བས་མངོན་པར་བཀྲ། །གསེར་
གྱི་སྐུད་པར་བརྒྱུས་པའི་རིན་ཆེན་དོ་ཤལ་དང་ནི་སེ་མོ་དོས་མཛེས་བཀྲ་ཤིས་གཡུང་དྲུང་འཁྱིལ་
པས་བརྒྱན་པའི་མུ་ཏིག་སྔོ་དམར་བསྟར་ལ་བརྒྱུས་པའི་རྒྱན་ཕྲེང་རྣམ་པར་གཡོ། །སེང་གེ་དང་ནི་
ཆུ་སྲིན་ཁ་ནས་འཕྱང་བའི་ རི